turjo4nis/wikipedia-bn-dump-20250701 huggingface dataset:
ঋতাভরী চক্রবর্তী

ঋতাভরী চক্রবর্তী (জন্ম: জুন ২৬, ১৯৯২) একজন ভারতীয় বাঙালি চলচ্চিত্র নির্মাতা এবং অভিনেত্রী।

প্রাথমিক জীবন 
তিনি যখন হাইস্কুলে ছিলেন তখন তার মডেলিং ক্যারিয়ার শুরু করেছিলেন। দশম বোর্ড পরীক্ষার পর তিনি স্টার জলসার জনপ্রিয় ভারতীয় বাংলা ধারাবাহিক ওগো বধু সুন্দরীর মূল চরিত্রে অভিনয়ের মাধ্যমে টেলিভিশনে প্রথম উপস্থিত হন। উচ্চ বিদ্যালয়ের শিক্ষার্থী হয়েও তিনি ব্যাক টু ব্যাক প্রকল্পে কাজ করেছিলেন। তিনি ইতিহাস ও বাংলা ভাষায় দ্বাদশ বোর্ড পরীক্ষায় সর্বভারতীয় তালিকায় শীর্ষে স্থান পান। হাই স্কুল শেষ করার পরে তিনি যাদবপুর বিশ্ববিদ্যালয়ে ইতিহাসে ভর্তি হন। তার মায়ের দিদা ছিলেন ময়মনসিংহের মুক্তাগাছার আচার্য্য জমিদার পরিবারের বংশধর।

কর্মজীবন 
তিনি জনপ্রিয় ভারতীয় বাঙালি টেলিভিশন ধারাবাহিক "ওগো বধূ সুন্দরী"-এর নায়িকা হিসাবে টেলিভিশনে তার প্রথম আত্মপ্রকাশ। ২০১১ সালে, তিনি 'তোমার সঙ্গে প্রাণের খেলা' তে তার বড় পর্দার যাত্রা শুরু হওয়ার কথা ছিল কিন্তু চলচ্চিত্রটি মুক্তি পায়নি।

ঋতাভরী তার মা চলচ্চিত্র নির্মাতা শতরূপা সান্যালএর সাথে "এসসিইউডি" নামে একটি চলচ্চিত্র নির্মাতা কোম্পানি চালান, তাদের নির্মমিত চলচ্চিত্র 'নেকেড' এবং 'অনু' জাতীয় চলচ্চিত্রের পুরস্কার পেয়েছে।

২০১৮ সালে, মুক্তি পাওয়া প্রসিত রায়ের ‘পরী’ ছবিতে তিনি কাজ করছেন। এই ছবিতে তার সঙ্গে বলিউড অভিনেত্রী অনুষ্কা শর্মা, পরমব্রত ও রজত কাপুর ছিলেন। বর্তমানে তিনি চলচ্চিত্র ও বিজ্ঞাপনে কাজ করেছেন। বিজ্ঞাপনের জগতে তার নাম হয়েছে এই মুহূর্ততে তিনি চন্দ্রানী পার্লস, রূপায়ণ জুয়েলার্স, শাহনাজ, রাজলক্ষ্মী জুয়েলার্স, বাজার কলকাতা, ড। পল এর স্কিন ক্লিনিক, নকোডা হ্যালমার্কিং, এএমআরআই ডেন্টাল ক্লিনিক, সানরাইজ মসলা, সিদ্ধা, পিসিও ক্লাব, পরিধান, অরুম জুয়েলার্স, এনকর ইলেকট্রনিক্স, রিমি নায়েক ইন্ডিয়া, রেশম শিল্পী, মানিনী, অনন্যা ইত্যাদিতে কাজ করছেন।

তিনি সম্প্রতি কাজ করেছেন শ্রীমতী ভয়ঙ্করী, শেষ থেকে শুরু ও ব্রহ্মা জানেন গোপন কম্মটি চলচ্চিত্রে।

চলচ্চিত্রের তালিকা

টেলিভিশন ধারাবাহিক

পুরস্কার

তথ্যসূত্র

বহিঃসংযোগ 
 

১৯৯২-এ জন্ম
হিন্দি টেলিভিশন অভিনেত্রী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি
বাংলা চলচ্চিত্র অভিনেত্রী
কলকাতার অভিনেত্রী
যাদবপুর বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের অভিনেত্রী
১৯৯০-এর দশকে জন্ম
কমান্ডো ৩ (চলচ্চিত্র)

কমান্ডো ৩ : হি ইজ ব্যাক একটি ভারতীয় চলচ্চিত্র, যার পরিচালক আদিত্য দত্ত ও প্রযোজক বিপুল অম্রুতলাল শাহ।  সিনেমাটিতে অভিনয় করেছেন বিদ্যুৎ জামওয়াল, আদাহ শর্মা, আঙ্গিরা ধর সহ আরো অনেকে। সিনেমাটির মাধ্যমে আঙ্গিরা ধরের বলিউডে অভিষেক ঘটবে। চলচ্চিত্রটি কমান্ডো ফ্রাঞ্চাইজির তৃতীয় কিস্তি। চলচ্চিত্রটি মুক্তি পাবে ২৯ নভেম্বর, ২০১৯।

প্রথম দুটি কমান্ডো সিরিজের সাফল্য নির্মাতা বিপুল অমৃতলাল শাহকে তৃতীয় ভোটাধিকারে যেতে বাধ্য করেছিল। ৬ সেপ্টেম্বর ২০১৮ এ বিদ্যুৎ জামওয়াল সাথে কমান্ডো ৩ শুরু করার ঘোষণা দেওয়া হয়েছিল। পরে সেপ্টেম্বরে চিত্রগ্রহণ শুরু হয়েছিল ইংল্যান্ডের ইয়র্ক শহরে। এই চলচ্চিত্রটির বেশিরভাগ শুটিং ইংল্যান্ডে করা হয়েছে। চিত্রগ্রহণটি জুন ২০১৯ এর মাঝামাঝি সময়ে গুটিয়ে যায়।

অভিনয়ে 

 বিদ্যুৎ জামওয়াল - কমান্ডো কারানবীর সিং ডোগরা (কারান)
 অদা শর্মা - ইন্সপেক্টর ভাবনা রেড্ডী
 আঙ্গিরা ধর - মলিকা
 গুলশান দেবিয়াহ -
 অভিলাষ চৌধুরী - তাইমুর
 সুমিত ঠাকুর - আরমান
 মার্ক বেনিংটন - আলভীন
 অথর্ব বিশ্বকর্মা - আবীর
 ফেরিয়ানা ওয়াঝের - জাহীর
 রাজেশ তাইলাং - রয়
 জেস কাউর -
 সারা পিটস -

ধারাবাহিক

তথ্যসূত্র 

হিন্দি ভাষার চলচ্চিত্র
২০১৯-এর চলচ্চিত্র
ভারতীয় ধারাবাহিক চলচ্চিত্র
২০১০-এর দশকের সিক্যুয়াল চলচ্চিত্র
লন্ডনের পটভূমিতে চলচ্চিত্র
সন্ত্রাসবাদ সম্পর্কে চলচ্চিত্র
২০১০-এর দশকের হিন্দি ভাষার চলচ্চিত্র
২০১৯-এর অ্যাকশন থ্রিলার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
বিলাসী

বিলাসী অপরাজেয় কথাশিল্পী শরৎচন্দ্র চট্টোপাধ্যায় রচিত একটি ছোটগল্প।

কাহিনি সংক্ষেপ
গল্পটি বলা হয়েছে 'ন্যাড়া'র জবানবন্দিতে। ন্যাড়ার সাথে পড়ত মৃত্যুঞ্জয়। মৃত্যুঞ্জয়কে আজীবন সবাই থার্ড ক্লাসে পড়তে দেখেছে। তাকে কেউ ফোর্থ ক্লাসে উঠতে দেখে নি। তার সেকেন্ড ক্লাসে পড়ার ইতিহাসও জানা যায় না। তার আপন বলতে কেউ ছিল না, শুধু এক খুড়ো ছাড়া। খুড়োর কাজ ছিল ভাইপোর বিরুদ্ধে হরেক রকম দুর্নাম রটানো।

মৃত্যুঞ্জয় নিজে রান্না করে খেত। তার বাড়ি সংলগ্ন আমবাগান থেকে আয়কৃত অর্থে দিন গুজরান হত তার। মৃত্যুঞ্জয় ছিল উদার প্রকৃতির, এতিম, ব্রাহ্মণ,উঁচুজাতের,নির্ভীক,দৃঢ়চেতা,ধৈর্যশীল ও প্রণয়নিষ্ঠ।

গ্রামের ভিতরে মৃত্যুঞ্জয়ের নামে হরেক রকম দুর্নাম শোনা গেলেও, সে ছিল দিলদরিয়া। সে দোকান থেকে এটা ওটা কিনে খাওয়াত সবাইকে। দরিদ্রকে সাহায্য করত সে। কিন্তু, তার থেকে সাহায্য পাবার কথা কেউ স্বীকার করত না, গ্রামের মাঝে মৃত্যুঞ্জয়ের এমন ছিল সুনাম।

একসময় মৃত্যুঞ্জয় রোগে শয্যাশায়ী হয়। সে সময় সাপুড়ে কন্যা বিলাসী তাকে সেবা করে সুস্থ করে থাকে। মৃত্যুপথযাত্রী মৃত্যুঞ্জয়কে যমের দুয়ার থেকে ফিরিয়ে আনে সে। একসময় তারা বিবাহবন্ধনে আবদ্ধ হয়।

এতদিন মৃত্যুঞ্জয়ের সেবায় এগিয়ে না আসলেও কায়স্থ সন্তান মৃত্যুঞ্জয়ের সাথে সাপুড়ের মেয়ে বিলাসীর বিবাহের দরুন সৃষ্টি হওয়া সামাজিক অনাচার-এর বিরুদ্ধে এগিয়ে আসে তার খুড়ো। অন্নপাপী মৃত্যুঞ্জয়ের বাসায় ঢুকে তার স্ত্রী বিলাসীর উপর অকথ্য নির্যাতন চালায় সে ও তার সাঙ্গপাঙ্গ। ন্যাড়া রোগাক্রান্ত দুর্বল মৃত্যুঞ্জয়ের তা প্রতিরোধের কোন ক্ষমতা ছিল না। এরপর তারা ঐ বাড়ি ছেড়ে মালপাড়ায় গিয়ে বসতি স্থাপন করে।

এর বহুদিন পর ন্যাড়ার সাথে দেখা হয় মৃত্যুঞ্জয় ও বিলাসীর। মৃত্যুঞ্জয়কে দেখে অবাক হয় ন্যাড়া। সাত পুরুষের কায়স্থ যে সাপুড়েতে রূপান্তর হয়ে গিয়েছে! এরপর, বিলাসী ও মৃত্যুঞ্জয়ের সাথে থাকা শুরু করে সে। তাদের সাথে থেকে মন্ত্রসিদ্ধ হয় ন্যাড়া।

সাপ ধরার বায়না আসলেই তা হরেক রকম অজুহাত দিয়ে দূরে সরানোর চেষ্টা করত বিলাসী। কিন্তু, মৃত্যুঞ্জয় টাকার লোভ সামলাতে পারত না। এমনই একদিনে, এক গোয়ালার বাড়িতে এক খরিশ গোখরোর কামড়ে মৃত্যু ঘটে তার। তাবিজ-মন্ত্র কোনটাই তার 'মৃত্যুঞ্জয়' নামটির সার্থকতা বজায় রাখতে পারে নি। তার মৃত্যুর পর বিলাসীর বিষ খেয়ে আত্নহত্যা করে। আর ন্যাড়ার সাপুড়ে জীবনের ইতি ঘটে।

তথ্যসূত্র

ভারতীয় ছোটগল্প
শরৎচন্দ্র চট্টোপাধ্যায়
আপ কোয়ার্ক

আপ কোয়ার্ক(প্রতীক:) হলো সকল মৌলিক কণার সর্বাধিক হালকা, অতিপারমাণবিক কণা। এর প্রতিকণার নাম আপ অ্যান্টিকোয়ার্ক(প্রতীক:)। কোয়ান্টাম বলবিদ্যায় আলেচিত যে ছয়টি(প্রতিকণা সহ ১২ টি) কোয়ার্ক কণার কথা বলা হয়েছে তার মধ্যে আপ কোয়ার্ক একটি।

ইতিহাস 
কোয়ার্ক শব্দটি নেওয়া হয় আইরিশ কবি জেমস্ জয়েসের কবিতা "Funnegans Wake" থেকে আর আপ নেওয়া হয় এর অবস্থান-বৈশিষ্ট্য থেকে। গত শতাব্দির ৪০ ‍দশকে যেখানে মাত্র কয়েকটি কণার আবিষ্কার হয়ে সেখানে ৫০ দশকে তার সংখ্যা ডজনে দাড়ায়। ১৯৫০ সালের মধ্যে বিজ্ঞানীরা যেমন অনেক ধরনের কণার সন্ধান পান তেমনি প্রচুর পরিমাণ ভবিষ্যতবাণী করেন। এই ভবিষ্যতবাণীগুলোর সত্যতা যাচাই করাই ছিল বড় লক্ষ্য। বিজ্ঞানীরা তখন নিশ্চিতভাবে জেনে গিয়েছিলেন যে, পরমাণুর ৯৯ শতাংশ ভর তার নিউক্লিয়াসে থাকে। তাদের শুধু অপেক্ষা করতে হয়েছে উন্নতামানের যন্ত্র ও পরিক্ষাগারের জন্যে। ৬০ দশকের শুরুতে(১৯৬১) সালে যখন অতিপারমাণবিককণা সম্পর্কে তেমন স্পষ্ট ধারণা ছিল না তখন বিজ্ঞানী মারে গেল-ম্যান ও যুবাল নিমন হ্যাড্রোন শ্রেণিবদ্ধকরণের প্রস্তাব দেন।

পরবর্তিকালে মারে গেল-ম্যান ও জর্জ জিউইগ তাত্ত্বিকভাবে আপ কোয়ার্কের অস্তিত্বের প্রস্তাব করেন। পরবর্তিকালে কণার পূর্ণ পরিচয় পাবার উদ্দেশ্যে ১৯৬৮ সালে “স্ট্যাফোর্ড ইলেক্ট্রিনিক রৈখিক তরকযন্ত্র” দিয়ে প্রোটন ভেঙে এর গঠন দেখার চেষ্টা করেছিলেন বিজ্ঞানীরা। এ পরিক্ষণে অংশগ্রহণ করেন কানাডার বিজ্ঞানী এর এফ টেলর, মার্কিন বিজ্ঞানী এইচ ডব্লিউ কেন্ডাল ও জে আই ফ্রিডম্যান। এ পরিক্ষণ হতে হদিস মেলে প্রোটনে দুটি আপ কোয়ার্ক ও একটি ডাউন কোয়ার্ক নিয়ে গঠিত। যেহেতু ১৯৬৪ সালে তাত্ত্বিকভাবে এবং ১৯৬৮ সালে পরিক্ষণ দ্বারা আপ কোয়ার্ক ব্যাখ্যা করা হয় সেহেতু ১৯৬৮ সালকেই এর আবিষ্কার কাল বলা হয়।

বৈশিষ্ট্যসমূহ 
 এই হালকা কণিকাটি ১.৮-৩.০ ভর বিশিষ্ট হয়। আসলে এর ভর এতোই হালকা যে এর ভর সঠিকভাবে নির্ণয় করা যায় না। জ্যোতির্বিজ্ঞানে এর ভর সাধারণত ২.০১০.১৪ ধরা হয়। এই কণাটি স্থায়ী অবস্থায় থাকতে পারে। কার্যবশত কণাটি ‍ডাউন কোয়ার্ক বা ইলেক্ট্রন নিউট্রিনো কণাতে পরিণত হতে পারে।
 আপ কোয়ার্কের মৌলিক আধান +e
 এর স্পিন মান হলো 
 এই কণাগুলো এদের আন্তক্রিয়া ঘটাতে পারে চারটি ক্ষেত্রে আর তা হলো- মহাকর্ষ, তাড়িৎচুম্বক,দূর্বলবল ও সবলবলে।
 প্রোটনে আপ কোয়ার্ক থাকে দুটি ও নিউট্রনে থাকে একটি।

আরও দেখুন 
 কোয়ার্ক
 আপ কোয়ার্ক
 ডাউন কোয়ার্ক
 স্ট্রেঞ্জ কোয়ার্ক
 চার্ম কোয়ার্ক
 টপ কোয়ার্ক
 বটম কোয়ার্ক

তথ্যসূত্র 

মৌলিক কণিকা
কোয়ার্ক
মালাং (চলচ্চিত্র)

মালাং (; ) একটি হিন্দি চলচ্চিত্র, যেটি পরিচালনা মোহিত সুরি এবং এতে মুখ্য ভূমিকায় অভিনয় করেছেন আদিত্য রয় কাপুর ও দিশা পাটানি। এতে অনিল কাপুর ও কুণাল খেমুও অভিনয় করেছেন। চলচ্চিত্রটির শুটিং ২০১৯ সালে শুরু হয় ও ২০২০ সালের ৭ই ফেব্রুয়ারি মুক্তি পায় চলচ্চিত্রটি।

শ্রেষ্ঠাংশে
আদিত্য রয় কাপুর
দিশা পাটানি
অনিল কাপুর
কুণাল খেমু

নির্মাণ
চলচ্চিত্রটির শুটিং হয়েছে মরিশাস ও গোয়াতে।

মুক্তি
২০২০ সালের ৭ ফেব্রুয়ারি মুক্তি পায় চলচ্চিত্রটি।

তথ্যসূত্র

বহিঃসংযোগ

 

হিন্দি ভাষার চলচ্চিত্র
২০২০-এর চলচ্চিত্র
২০২০-এর দশকের হিন্দি ভাষার চলচ্চিত্র
ভারতীয় প্রণয়ধর্মী থ্রিলার চলচ্চিত্র
যশ রাজ ফিল্মস পরিবেশিত চলচ্চিত্র
২০২০-এর অ্যাকশন থ্রিলার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
টি-সিরিজের চলচ্চিত্র
প্রতিশোধ বিষয়ক ভারতীয় চলচ্চিত্র
ভারতীয় প্রণয়ধর্মী অ্যাকশন চলচ্চিত্র
বাটলা হাউস

বাটলা হাউস একটি ভারতীয় হিন্দি চলচ্চিত্র, যা ২০০৮ সালের বাটলা হাউস এনকাউন্টার কেস এর ঘটনা নিয়ে বানানো। চলচ্চিত্রটি পরিচালনায় আছেন নিখিল আডবাণী। চলচ্চিত্রটি ২০১৯ সালের ১৫ আগস্ট মুক্তি পায়।

অভিনয়ে
জন আব্রাহাম - ডিসিপি সঞ্জীব কুমার যাদব
মৃণাল ঠাকুর - শোভনা যাদব
রবি কিষাণ - ইন্সপেক্টর মোহন চন্দ শর্মা
প্রকাশ রাজ
নোরা ফাতেহি

নির্মাণ
চলচ্চিত্রটির নির্মাণ কাজ ২০১৯ সালের ফেব্রুয়ারি মাসে সম্পন্ন হয়।

তথ্যসূত্র

ভারতীয় চলচ্চিত্র
হিন্দি ভাষার চলচ্চিত্র
২০১৯-এর চলচ্চিত্র
২০০৮-এর পটভূমিতে চলচ্চিত্র
সত্য ঘটনা অবলম্বনে নাট্য চলচ্চিত্র
দিল্লির পটভূমিতে চলচ্চিত্র
আইটেম নাম্বার বিশিষ্ট চলচ্চিত্র
সত্য ঘটনা অবলম্বনে অ্যাকশন চলচ্চিত্র
টি-সিরিজের চলচ্চিত্র
২০১০-এর দশকের হিন্দি ভাষার চলচ্চিত্র
২০১৯-এর অ্যাকশন থ্রিলার চলচ্চিত্র
ভারতীয় মারপিটধর্মী নাট্য চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
সত্য ঘটনা অবলম্বনে ভারতীয় চলচ্চিত্র
সত্য ঘটনা অবলম্বনে থ্রিলার চলচ্চিত্র
দিল্লিতে ধারণকৃত চলচ্চিত্র
উত্তরপ্রদেশে ধারণকৃত চলচ্চিত্র
উত্তরাখণ্ডে ধারণকৃত চলচ্চিত্র
মুম্বইয়ে ধারণকৃত চলচ্চিত্র
নেপালে ধারণকৃত চলচ্চিত্র
জয়পুরে ধারণকৃত চলচ্চিত্র
নেপালের পটভূমিতে চলচ্চিত্র
আদাব (ছোটগল্প)

আদাব সমরেশ বসু রচিত একটি বিখ্যাত ছোটগল্প। ছোটগল্পটির পটভূমি ১৯৪৬ সালে কলকাতায় সংঘটিত সাম্প্রদায়িক দাঙ্গা। ছোটগল্পটির মাধ্যমে সমরেশ বসুর সাহিত্যজগৎে যাত্রা শুরু হয়। এটি ১৯৪৬ খ্রিষ্টাব্দে শারদীয়া 'পরিচয়' পত্রিকায় প্রকাশিত হয় ৷

আদাব কাহিনি টির সংক্ষেপ 
১৯৪৬ সালের ঢাকা। চারদিকে দাঙ্গার আগুন জ্বলছে। ঠিক এমন পরিস্থিতিতে দুজন মানুষের মাঝে দেখা হয়। দেখা হবার পর মানুষ নাম ধাম জিজ্ঞেস করলেও একজন ধর্ম কি তা জিজ্ঞেস করে। কেউই তা জবাব দিতে সাহস পায় না।

দুজন ব্যক্তি ছিলেন দুই পেশার লোক। একজন মাঝি আর আরেকজন সুতা মজুর। কথা বার্তা আগায়, কিন্তু ধর্মটা কি কেউ কাউকে বলে না।

অতঃপর, বিড়ি ধরানোর জন্য বহু কষ্টে দেয়াশলাই ধরানোর পর মাঝি 'সোবহান আল্লা' বলে উঠতেই প্রাণ শুকিয়ে যায় সুতা মজুরের। কেননা, সে যে হিন্দু। কিন্তু, পরে সে বুঝতে পারে মাঝিও তার মতই দাঙ্গায় জীবন হাতে করে বেরিয়েছে।

দাঙ্গার মাঝে দুজন ভিন্ন ধর্মাবলম্বী হলেও বন্ধুর মত একে অন্যের সাথে আলাপ করতে থাকে। কথা শেষ হলে একসময় দুজন-দুজনকে আদাব জানিয়ে চলে যায়।

সেদিন ছিল ঈদের আগের দিন। মাঝির কাছে একটি পুটুলি ছিল, যাতে সে তার পরিবারের জন্য ঈদের কাপড় চোপড় কিনেছিল। কিন্তু, তার হাতে পুটুলিটি

দেখে পুলিশ মনে করে, সে ঐসব ব্যক্তিদের মধ্যে একজন, যারা দাঙ্গা উপলক্ষে মানুষের বাড়িঘর লুট করছে। অতঃপর, তারা গুলি করে মাঝিকে খুন করে। মাঝির বুক ভেসে যায় রক্তে।

তথ্যসূত্র 

ভারতীয় ছোটগল্প
ইন্ডিয়া'স মোস্ট ওয়ান্টেড

ইন্ডিয়া'স মোস্ট ওয়ান্টেড ভারতীয় চলচ্চিত্র, যাতে অভিনয় করেছেন অর্জুন কাপুর, সুদেব নায়ার, রাজেশ শর্মা, প্রশান্ত আলেকজান্ডার, শান্তিলাল মুখার্জিসহ আরো অনেকে। চলচ্চিত্রটি যৌথভাবে প্রযোজনা করেছে ফক্স স্টার স্টুডিওজ ও রাপচিক ফিল্মস। চলচ্চিত্রটির গল্প ইয়াসিন ভাটকাল নামের এক সন্ত্রাসীর গ্রেফতার অভিযানকে ঘিরে, ২০১৩ সালের আগস্ট মাসে সম্পন্ন সে অভিযানে কোন বুলেট খরচ ব্যতিরেকে 'ভারতের ওসামা বিন লাদেন' বলে পরিচিত ইয়াসিন ভাটকাল আইনশৃঙ্খলা রক্ষাকারী বাহিনীর হাতে ধরা পড়েছিল।

অভিনয়ে 
 অর্জুন কাপুর - প্রভাত কুমার
 সুদেব নায়ার - ইউসুফ
 রাজেশ শর্মা - রাজেশ সিং
 প্রশান্ত আলেকজান্ডার - পিল্লাই
 শান্তিলাল মুখার্জি - সৌমিক বিশ্বাস
 দেবেন্দ্র মিশ্র - জাভেফ
 গৌরব মিশ্র - অমিত
 আসিফ খান - বিট্টু

নির্মাণ 
চলচ্চিত্রটির চিত্রগ্রহণ ২০১৮ সালের মে মাসে শুরু হয়। চলচ্চিত্রটির কিছু অংশ নেপালে চিত্রায়িত হয়েছে।

মুক্তি 
চলচ্চিত্রটি মুক্তি পায় ২০১৮ সালের ২৪ মে তে।

তথ্যসূত্র 

ভারতীয় চলচ্চিত্র
২০১৯-এর চলচ্চিত্র
হিন্দি ভাষার চলচ্চিত্র
ভারতে সন্ত্রাসবাদ সম্পর্কে চলচ্চিত্র
ফক্স স্টার স্টুডিওসের চলচ্চিত্র
কাঠমান্ডুতে ধারণকৃত চলচ্চিত্র
২০১০-এর দশকের পশ্চাদ্ধাবন চলচ্চিত্র
ভারতীয় পশ্চাদ্ধাবন চলচ্চিত্র
২০১০-এর দশকের হিন্দি ভাষার চলচ্চিত্র
২০১৯-এর অ্যাকশন থ্রিলার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
নেপালে ধারণকৃত চলচ্চিত্র
সত্য ঘটনা অবলম্বনে ভারতীয় চলচ্চিত্র
সত্য ঘটনা অবলম্বনে হিন্দি চলচ্চিত্র
ভারতীয় মুজাহিদিন
স্ট্রিট ড্যান্সার

স্ট্রিট ড্যান্সার একটি ভারতীয় চলচ্চিত্র, যার পরিচালক রেমো ডি সুজা এবং এতে অভিনয় করেছেন বরুণ ধবন ও শ্রদ্ধা কাপুর।  ২০২০ সালের ২৪ জানুয়ারি মুক্তি পাবে।

অভিনয়ে
বরুণ ধবন - সুরেশ মুকুন্দ
শ্রদ্ধা কাপুর - বিনীতা 'বিনী' শর্মা/এনায়েত সুদ (দ্বৈত চরিত্র)
প্রভূ দেবা - বিষ্ণু
নোরা ফাতেহি

নির্মাণ
চলচ্চিত্রটির প্রথম ধাপের চিত্রগ্রহণ হয় পাঞ্জাবে। এরপর দ্বিতীয় ধাপের চিত্রগ্রহণ হয় লন্ডনে।

তথ্যসূত্র

বহিঃসংযোগ
 
 বলিউড হাঙ্গামাতে স্ট্রিট ড্যান্সার

২০২০-এর চলচ্চিত্র
লন্ডনে ধারণকৃত চলচ্চিত্র
ভারতীয় চলচ্চিত্র
হিন্দি ভাষার চলচ্চিত্র
ভারতীয় নৃত্য চলচ্চিত্র
নৃত্য প্রতিযোগিতা সম্পর্কে চলচ্চিত্র
লন্ডনের পটভূমিতে চলচ্চিত্র
জনপ্রিয় সংস্কৃতিতে ভারত–পাকিস্তান সম্পর্ক
২০২০-এর দশকের হিন্দি ভাষার চলচ্চিত্র
টি-সিরিজের চলচ্চিত্র
পাঞ্জাব, ভারতে ধারণকৃত চলচ্চিত্র
২০২০-এর ত্রিমাত্রিক চলচ্চিত্র
টাইম টু ড্যান্স

টাইম টু ড্যান্স একটি আসন্ন ভারতীয় চলচ্চিত্র, যা পরিচালনা করেছেন স্ট্যানলি ডি কস্তা, প্রযোজনা করেছেন ভূষণ কুমার, কৃষাণ কুমার এবং এতে অভিনয় করেছেন সুরাজ পাঞ্চোলি ও ইসাবেল কাইফ।

অভিনয়ে
সুরাজ পাঞ্চোলি
ইসাবেল কাইফ
অনুপম খের
রাজপাল যাদব

নির্মাণ
চলচ্চিত্রটি নির্মাণের পূর্ব প্রস্তুতি ২০১৮ সালের মার্চে সম্পন্ন হয়। চলচ্চিত্রটির মুখ্য চিত্রায়ণ লন্ডনে ঐ বছরের জুন মাসেই সম্পন্ন হয়।

তথ্যসূত্র

হিন্দি ভাষার চলচ্চিত্র
২০১৯-এর চলচ্চিত্র
২০২১-এর চলচ্চিত্র
২০২০-এর দশকের হিন্দি ভাষার চলচ্চিত্র
ভারতীয় নৃত্য চলচ্চিত্র
ভেলু নাচিয়ার

রাণী ভেলু নাচিয়ার (৩রা জানুয়ারি ১৭৩০ – ২৫শে ডিসেম্বর ১৭৯৬) শিবগঙ্গা রাজ্যের রাণী ছিলেন,  ১৭৮০–১৭৯০ পর্যন্ত। তিনি প্রথম রানী, যিনি ভারতে ব্রিটিশ উপনিবেশ শক্তির বিরুদ্ধে লড়াই করেছিলেন। তিনি তামিলদের কাছে বীরামঙ্গাই (সাহসী নারী) হিসাবে পরিচিত।

জীবনী
ভেলু নাচিয়ার রামনাথপুরমের রাজকুমারী ছিলেন এবং রামনাদ রাজ্যের রাজা চেল্লামুথু বিজয়রঘুনাথ সেতুপতি  এবং রানী সাকান্ধিমুথালের একমাত্র সন্তান ছিলেন। ভারতে ব্রিটিশ উপনিবেশ শক্তির বিরুদ্ধে রাণী হিসাবে তিনিই প্রথম লড়াই করে ছিলেন, তবে ভারতের ইতিহাসে লক্ষ্মীবাঈকে প্রথম রাণী হিসেবে ধরা হয়, যিনি ব্রিটিশদের বিরুদ্ধে লড়াই করেছিলেন।

ভেলু নাচিয়ার যুদ্ধে ব্যবহৃত সবরকম অস্ত্রশস্ত্রের প্রশিক্ষণ পেয়েছিলেন। তিনি সামরিক যুদ্ধ কৌশল, যেমন ভালারি, সিলাম্বাম (লাঠি ব্যবহার করে যুদ্ধ), ঘোড়াচালনা এবং তীরচালনা ইত্যাদিতে শিক্ষালাভ করেছিলেন। তিনি বহু ভাষা জানতেন এবং ফরাসি, ইংরেজি ও উর্দু ভাষায় দক্ষতা অর্জন করেছিলেন। তিনি শিবগঙ্গাইয়ের রাজাকে বিবাহ করেছিলেন এবং তাদের একটি কন্যা সন্তান ছিল। যখন তার স্বামী মুথুভাদুগনথাপেরিয়া উদয়াথেভরকে ব্রিটিশ সৈন্য এবং আর্কটের নবাবের পুত্র হত্যা করে, তখন তাকে যুদ্ধে অংশগ্রহণ করতে হয়। তিনি তার কন্যার সাথে পালিয়ে যান এবং পলয়কারর কোপালা নায়াক্করের সুরক্ষায়, ভিরুপাচির কাছে দিন্দিগুল এ আট বছর বসবাস করেন।

সেই সময় তিনি একটি সেনাদল গঠন করেছিলেন এবং ব্রিটিশদের উপর আক্রমণ করার লক্ষ্যে গোপাল নায়াকার এবং হায়দার আলীর সঙ্গে জোটবদ্ধ হন। ১৭৮০ সালে তিনি সফলভাবে ব্রিটিশদের বিরুদ্ধে যুদ্ধ করেছিলেন। যখন ভেলু নাচিয়ার ব্রিটিশদের গোলাবারুদ সংরক্ষণ করার জায়গাটি খুঁজে পান, তখন তিনি একটি আত্মঘাতী হামলার পরিকল্পনা করেন: তার একজন বিশ্বস্ত অনুগামী কুইলি নিজেকে তেলের মধ্যে ডুবিয়ে, গায়ে আগুন ধরিয়ে, মজুতখানায় ঢুকে যান।
ভেলু নাচিয়ার আঁর পালিত কন্যা উদাইয়ালের সম্মানে "উদাইয়াল" নামক একটি মহিলা সেনাবাহিনী গঠন করেন। উদাইয়াল ব্রিটিশ অস্ত্রাগার বিস্ফোরণে মারা গিয়েছিলেন। নাচিয়ার সেই সব কয়েকজন শাসকদের মধ্যে একজন ছিলেন, যিনি তার রাজত্ব পুনরুদ্ধার করেন এবং দশ বছর ধরে শাসন করেন। ১৭৯০ সালে তার কন্যা ভেল্লাচ্চি উত্তরাধিকারসূত্রে সিংহাসনের অধিকারী হন।

ভারতে, ব্রিটিশদের বিরুদ্ধে স্বাধীনতার জন্য, প্রথম লড়াই করেছিলেন রাণী ভেলু নাচিয়ার। ১৭৮০ সালে তিনি দেশ পরিচালনা করার জন্য মারুদু ভাইদের হাতে ক্ষমতা দেন। এর কয়েক বছর পর, ২৫শে ডিসেম্বর ১৭৯৬ সালে, ভেলু নাচিয়ার মারা যান।

জনপ্রিয় সংস্কৃতি
৩১শে ডিসেম্বর ২০০৮ সালে তার নামে একটি স্মারক ডাকটিকিট প্রকাশ করা হয়।

চেন্নাইয়ের ওভিএম নৃত্য একাডেমী, শিবগঙ্গা রাণী ভেলু নাচিয়ার এর উপর, একটি জমকালো নৃত্যনাট্য উপস্থাপন করে।

একজন তামিল-আমেরিকান হিপ-হপ শিল্পী প্রফেসার এ.এল.আই, ২০১৬ সালে ভেলু নাচিয়ারকে নিবেদন করে তামিলম্যাটিক অ্যালবামে "আমাদের রাণী" শিরোনামে একটি গান প্রকাশ করেছিলেন।

২০১১ সালের ২১ আগস্ট চেন্নাইয়ের নারদ গান সভায় রানী ভেলু নাচিয়ারের জীবনের ইতিহাসের বর্ণনা করে একটি নৃত্যনাট্য অনুষ্ঠিত হয়। এই নৃত্যনাট্যটি পরিচালনা করেছিলেন শ্রীরাম শর্মা, যিনি প্রায় এক দশক ধরে রাণীর জীবনের ইতিহাসে নিয়ে গবেষণা করেছিলেন।

আরও দেখুন
 ভারতের স্বাধীনতা আন্দোলন
 ভারতের স্বাধীনতা বিপ্লবীদের তালিকা
 ভেলোর বিদ্রোহ

তথ্যসূত্র

১৭৩০-এ জন্ম
১৭৯৬-এ মৃত্যু
ভারতের ইতিহাস
ভারতীয় রাজকীয় মহিলা
যুদ্ধে ভারতীয় নারী
ভারতীয় বিপ্লবী
ভারতের স্বাধীনতা আন্দোলন
১৮শ শতাব্দীর নারী শাসক
১৮শ শতাব্দীর ভারতীয় নারী
১৮শ শতাব্দীর ভারতীয় ব্যক্তি
ষাণ্ড কি আঁখ

ষাণ্ড কি আঁখ একটি ভারতীয় জীবনীভিত্তিক চলচ্চিত্র, যা পরিচালনা করেছেন তুষার হিরানন্দিনী, প্রযোজনা করেছেন প্রকাশ ঝা এবং এতে অভিনয় করেছেন ভূমি পেডনেকর, তাপসী পান্নু, প্রকাশ ঝা, বিনীত কুমার সিং সহ আরো অনেকে। ভারতীয় শার্পশুটার চন্দ্র তোমার এবং তার ভাবি প্রকাশি তোমারের জীবনী অবলম্বনে বানানো হবে চলচ্চিত্রটি। চলচ্চিত্রটি দিওয়ালি উপলক্ষে ২০১৯ সালের ২৫ অক্টোবর মুক্তি পায়।

অভিনয়ে
ভূমি পেডনেকর
তাপসী পান্নু
প্রকাশ ঝা
বিনীত কুমার সিং
ভিকি কাদিয়ান

নির্মাণ
২০১৯ সালে ১০ ফেব্রুয়ারি বাঘপাতে চলচ্চিত্রটির চিত্রায়ন শুরু হয়। চলচ্চিত্রটির কিছু অংশের চিত্রায়ন হবে হস্তিনাপুর ও মাওয়ানাতে।

তথ্যসূত্র

বহিঃসংযোগ
 

ভারতীয় জীবনীসংক্রান্ত চলচ্চিত্র
২০১৯-এর চলচ্চিত্র
ভারতে নারী সম্পর্কে চলচ্চিত্র
ভারতীয় নারীবাদী চলচ্চিত্র
২০১০-এর দশকের হিন্দি ভাষার চলচ্চিত্র
উত্তরপ্রদেশে ধারণকৃত চলচ্চিত্র
ভারতীয় জীবনীসংক্রান্ত নাট্য চলচ্চিত্র
২০১০-এর দশকের নারীবাদী চলচ্চিত্র
ছপাক

ছপাক () মেঘনা গুলজার পরিচালিত ২০২০ সালের ভারতীয় নাট্যধর্মী চলচ্চিত্র। এটি প্রযোজনা করেছেন মেঘনা ও দীপিকা পাড়ুকোন। চলচ্চিত্রটিতে মুখ্য ভূমিকায় অভিনয় করেছেন দীপিকা পাড়ুকোন ও বিক্রান্ত ম্যাসি। চলচ্চিত্রটি এসিডদগ্ধ নারী লক্ষ্মী আগরওয়ালের জীবনী অবলম্বনে নির্মিত।

অভিনয়ে
 দীপিকা পাড়ুকোন - মালতী
 বিক্রান্ত ম্যাসি - আমোল
 মধুরজিৎ সারঘি - অর্চনা বাজাজ
 আনন্দ তিওয়ারী - বাজাজের স্বামী
 বৈভবী উপাধ্যায় - মিনাক্ষী
 পায়েল নয়ার - সিরাজ
 বিশাল দাহিয়া - বশির শেখ, এসিড নিক্ষেপক
 অঙ্কিত বিষ্ট রাজেশ
 গীতা আগরওয়াল
 মনোহর তেলি
 শর্বরী দেশপাণ্ডে
 দেলজাদ হিভালে

নির্মাণ
চলচ্চিত্রটির মুখ্য চিত্রগ্রহণ ২০১৯ সালের ফেব্রুয়ারিতে সম্পন্ন হয়।

তথ্যসূত্র

বহিঃসংযোগ

 

২০২০-এর চলচ্চিত্র
২০২০-এর দশকের হিন্দি ভাষার চলচ্চিত্র
ভারতীয় চলচ্চিত্র
ফক্স স্টার স্টুডিওসের চলচ্চিত্র
মেঘনা গুলজার পরিচালিত চলচ্চিত্র
দিল্লিতে ধারণকৃত চলচ্চিত্র
মুম্বইয়ে ধারণকৃত চলচ্চিত্র
ভারতে নারী সম্পর্কে চলচ্চিত্র
ভারতীয় জীবনীসংক্রান্ত নাট্য চলচ্চিত্র
আ জা ম তকীয়ুল্লাহ

আ জা ম তকীয়ুল্লাহ (মৃত্যু: ১৬ নভেম্বর ২০১৭) বাংলাদেশের ভাষা আন্দোলনের একজন পুরাতন ও অভিজ্ঞ কর্মী ছিলেন। ২০১৮ সালে তিনি বাংলাদেশ সরকার কর্তৃক ভাষা আন্দোলনে তার অবদানের স্বীকৃতি স্বরুপ একুশে পদকে ভুষিত হন। তিনি এ পুরস্কার মরণোত্তর পান। তিনি বাংলাদেশের ভাষা বিজ্ঞানী ড. মুহাম্মদ শহীদুল্লাহর চতুর্থ ছেলে।

কর্মজীবন 
তকিউল্লাহ প্রমিত বাংলা বর্ষপঞ্জি নামে বাংলা বর্ষপঞ্জি সংস্কার করেন। ১৯৪০ এর দশকে তিনি সমাজতান্ত্রিক আন্দোলনের সাথে জড়িত ছিলেন। তিনি ১৯৫১ সালে কমিউনিস্ট পার্টির ঢাকা কমিটির সাধারণ সম্পাদক ছিলেন।

মৃত্যু 
২০১৭ সালের ১৬ নভেম্বর তকীয়ুল্লাহ ঢাকায় মৃত্যুবরণ করেন।

তথ্যসূত্র 

২০১৭-এ মৃত্যু
ভাষা আন্দোলনে একুশে পদক বিজয়ী
বাংলা ভাষা আন্দোলনের সক্রিয় কর্মী
১৯২০-এর দশকে জন্ম
বাংলাদেশী সাম্যবাদী
২১শ শতাব্দীর বাঙালি
২০শ শতাব্দীর বাঙালি
মুহম্মদ শহীদুল্লাহ
সাইফুল আজম কাশেম

সাইফুল আজম কাশেম একজন বাংলাদেশী বরেণ্য চলচ্চিত্র প্রযোজক ও পরিচালক।

প্রাথমিক জীবন

কর্মজীবন
কাশেম অনেকগুলো ব্যবসাসফল ও প্রশংসিত চলচ্চিত্রের পরিচালক যেমন ‘অন্তরালে’, ‘বৌরাণী’, ‘সানাই’, ‘ধনদৌলত’, ‘দুনিয়াদারি’, ‘হালচাল’, ‘ভরসা’, ‘সোহাগ’, ‘ঘরসংসার’, 'সাক্ষাৎ', ‘স্বামীর আদেশ’, ‘ত্যাজ্যপুত্র’।

মৃত্যু
২০১৯ সালের ১লা মার্চ তার মস্তিষ্কে রক্তক্ষরণ হয়। অবশেষে ১১ মার্চ ২০১৯ তারিখে সোমবার সকালে তিনি শেষনিশ্বাস ত্যাগ করেন।

তথ্যসূত্র

বাংলাদেশী চলচ্চিত্র পরিচালক
১৯৪৭-এ জন্ম
২০১৯-এ মৃত্যু
কুমিল্লা জেলার ব্যক্তি
অ্যান্ড পিকচার্স

অ্যান্ড পিকচার্স একটি ভারতীয় টিভি চ্যানেল। চ্যানেলটির মালিক জি এন্টারটেইনমেন্ট এন্টারপ্রাইজেস, যেটি আবার এসেল গ্রুপ এর মালিকানাধীন। এটা জি এন্টারটেইনমেন্ট এন্টারপ্রাইজেস এর অ্যান্ড ব্র‍্যান্ডের প্রথম টিভি চ্যানেল। বলিউডের সিনেমার পাশাপাশি চ্যানেলটি হিন্দি ডাবিংকৃত হলিউডের চলচ্চিত্রও প্রদর্শন করে।

তথ্যসূত্র 

টেলিভিশন স্টেশন
জি এন্টারটেইনমেন্ট এন্টারপ্রাইজ
মুম্বইয়ের টেলিভিশন স্টেশন
ভারতের চলচ্চিত্র চ্যানেল
২০১৩-এ প্রতিষ্ঠিত টেলিভিশন চ্যানেল ও স্টেশন
উত্তরপ্রদেশ পুনর্গঠন আইন, ২০০০

উত্তরপ্রদেশ পুনর্গঠন আইন, ২০০০ ভারতীয় সংসদ দ্বারা তৈরি একটি আইন, যেটি উত্তরাখণ্ড রাজ্য গঠন করে। রাজ্যটি উত্তরাঞ্চল নামে উত্তর প্রদেশ রাজ্যকে ভেঙ্গে সৃষ্টির জন্য ২০০০ সালে এই আইন প্রণয়ন করা হয়। নির্বাচনী প্রতিশ্রুতি পূরণের জন্য প্রধানমন্ত্রী অ্যাটল বিহারী বাজপেয়ীর নেতৃত্বে এনডিএ সরকার আইনটি চালু করে। এরপর রাষ্ট্রপতি কে. আর. নারায়ণন ১ লা আগস্ট ২০০০ সালে বিলে স্বাক্ষর করেন এবং ৯ নভেম্বর ২০০০ সালে উত্তরাখণ্ড ভারত প্রজাতন্ত্রের ২৭ তম রাজ্য হিসাবে আত্মপ্রকাশ করে।

তথ্যসূত্র 

উত্তরপ্রদেশ
ভারতের রাজ্য পুনর্গঠন
মুভিজ নাউ

মুভিজ নাউ একটি ভারতীয় বেসরকারি টিভি চ্যানেল, যা হলিউডের চলচ্চিত্র প্রচাএ করে থাকে। চ্যানেলটি ২০১০ সালের ১৯ ডিসেম্বর যাত্রা শুরু করে। চ্যানেলটির মালিক দ্য টাইমস গ্রুপ।

তথ্যসূত্র

ভারতের চলচ্চিত্র চ্যানেল
ভারতের ইংরেজি ভাষার টেলিভিশন স্টেশন
দক্ষিণ এশিয়ার গণমাধ্যম
মুম্বইয়ের টেলিভিশন স্টেশন
২০১০-এ প্রতিষ্ঠিত টেলিভিশন চ্যানেল ও স্টেশন
২০১০-এ মহারাষ্ট্রে প্রতিষ্ঠিত
চাংশা জাদুঘর

চাংশা জাদুঘর () হল একটি ইতিহাস জাদুঘর যা চীনের হুনানের, কাইফু জেলা, চাংশার বেইচেন বদ্বীপে অবস্থিত। এটি চাংশা কনসার্ট হল, চাংশা প্ল্যানিং এক্সিবিশন হল এবং চাংশা গ্রন্থাগার-এর নিকটবর্তী অবস্থিত। এটি  এলাকাজুড়ে বিস্তৃত।

ইতিহাস 
চাংশা জাদুঘর ২০১৫ সালে নির্মিত হয়।

সংগ্রহশালা 
এখানকার সংগ্রহশালার মধ্যে রয়েছে শাং এবং চৌ রাজবংশের ব্রোঞ্জ, চীনা সিরামিক এবং চাংশার সাংস্কৃতিক ধ্বংসাবশেষ সামগ্রী।

সার্বজনীন প্রবেশাধিকার 
চাংশা যাদুঘর দর্শনার্থীদের জন্য বিনামূল্যে খোলা থাকে।

সোমবার চাংশা যাদুঘর বন্ধ থাকে এবং প্রতিদিন সকাল ৯টা থেকে বিকাল ৫টা পর্যন্ত খোলা থাকে।

নিকটবর্তী পর্যটক আকর্ষণস্থলগুলোর মধ্যে রয়েছে চাংশা কনসার্ট হল, চাংশা প্ল্যানিং এক্সিবিশন হল এবং চাংশা গ্রন্থাগার।

যাতায়াত 
 সাবওয়ে লাইন ১-এ করে বাইচেন ডেল্টা স্টেশনে নামতে হবে।
 লিয়ানগুয়ান ইথিং বাস স্টপে ()  ১১ নং বা ১০৬ নং বাসে নামতে হবে।

তথ্যসূত্র

বহিঃসংযোগ

চাংশার দর্শনীয় স্থান
চাংশার ভবন ও স্থাপনা
২০১৫-এ চীনে প্রতিষ্ঠিত
২০১৫-এ প্রতিষ্ঠিত জাদুঘর
হুনানের জাদুঘর
পশ্চিম কামেং জেলা

পশ্চিম কামেং জেলা উত্তর পূর্ব ভারতে অবস্থিত অরুণাচল প্রদেশ রাজ্যের ২৫ টি জেলার একটি জেলা৷ ১৮ই জ্যৈষ্ঠ ১৩৮৭ বঙ্গাব্দে(১লা জুন ১৯৮০ খ্রিষ্টাব্দে) পূর্বতন কামেং জেলাটি থেকে নতুন জেলাটি গঠিত হয়৷ পরবর্তীকালে এই জেলাটি থেকে তাওয়াং জেলা গঠন করা হয়৷ জেলাটির জেলাসদর বোমডিলা শহরে অবস্থিত এবং বোমডিলা মহকুমা, থ্রিজিনো মহকুমা ও রূপা মহকুমা নিয়ে গঠিত৷

নামকরণ
ব্রহ্মপুত্র নদের একটি উপনদীর নাম কামেং যা এই জেলাটিতে অবস্থিত৷ পরবর্তীকালে কামেং জেলা পূর্ব ও পশ্চিমে বিভক্ত হয়ে যায়৷

ইতিহাস

ভূপ্রকৃৃৃতি
জেলাটির ভুমি প্রকৃৃতি পর্বতাবৃৃত এবং অধিকাংশই পূর্ব হিমালয় পর্বতমালার ওপর অবস্থিত৷ কাংতে হলো এই জেলার সর্বোচ্চ পর্বতশৃৃঙ্গ৷

বনাঞ্চল
২১৮ বর্গকিলোমিটার বিস্তৃৃত ঈগলনেস্ট বন্যপ্রাণী অভয়ারণ্যটি এই জেলাতে অবস্থিত৷

অবস্থান
পশ্চিম কামেং জেলাটির উত্তরে অরুণাচল প্রদেশ রাজ্যের তাওয়াং জেলা, পূর্বে অরুণাচল প্রদেশ রাজ্যের পূর্ব কামেং জেলা, পশ্চিমে ভুটান রাষ্ট্র ও দক্ষিণে আসাম রাজ্যের ওদালগুরি জেলা ও শোণিতপুর জেলা অবস্থিত৷

জেলাটির অরুণাচল প্রদেশের পশ্চিম প্রান্তে অবস্থিত ও জেলাটির আয়তন ৭৪২২ বর্গকিলোমিটার৷

জনসংখ্যার উপাত্ত
মোট জনসংখ্যা ৭৪৫৯৯(২০০১ জনগণনা) ও ৮৩৯৪৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৫ টি জেলার মধ্যে ৮ম৷ অরুণাচল প্রদেশ রাজ্যের ৬.০৭% লোক পশ্চিম কামেং জেলাতে বাস করেন৷ জেলার জনঘনত্ব ২০০১ সালে ১০ ছিলো এবং ২০১১ সালে তা বৃদ্ধি পেয়ে ১১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১২.৫৩% , যা ১৯৯১-২০১১ সালের ৩২.২২% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৮১৯(সমগ্র) এবং শিশু(০-৬ বৎ) লিঙ্গানুপাত ৯৭৩৷

ভাষা

এছাড়া জেলাটিতে সুলুং ভাষা, হ্রুসো ভাষা, সাজোলাং ভাষা, বুগুন ভাষা, শেরদুকপেন ভাষা, সরতাং ভাষা, লিশ ভাষা, ব্রোকপা ভাষা-ভাষী বৃৃহৎ জনজাতির বাস রয়েছে৷

ধর্ম

 হিন্দু - ৩১২৬৫
 মুসলিম - ১৯৭০
 খ্রিস্টান - ৮৪৬৬
 বৌদ্ধ - ৩৬০৮৭

শিক্ষা
জেলাটির সাক্ষরতা হার ৬০.৭৬%(২০০১) তথা ৬৭.০৭%(২০১১)৷ পুরুষ সাক্ষরতার হার ৭০.২৩%(২০০১) তথা ৭৩.৪৫%(২০১১)৷ নারী সাক্ষরতার হার ৪৭.৪৬%(২০০১) তথা ৫৯.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৮৭%৷

তথ্যসূত্র 

অরুণাচল প্রদেশের জেলা
পশ্চিম কামেং জেলা
১৯৮০-এ অরুণাচল প্রদেশে প্রতিষ্ঠিত
ভারতের সংখ্যালঘু ঘনীভূত জেলা